প্রত্যক্ষদর্শীরা জানান, তাঁতীপাড়া সড়কে হাঁটছিলেন আব্দুল আহাদ। এমন সময় কয়েকজন যুবক তাকে ছুরিকাঘাত করে সড়কে ফেলে রেখে পালিয়ে যায়। স্থানীয়রা তাকে উদ্ধার করে ওসমানী মেডিকেল কলেজ হাসপাতালে নিলে কর্তব্যরত চিকিৎসক তাকে মৃত ঘোষণা করেন। নিহত ব্যক্তির পিঠের বিভিন্ন স্থানে বেশ কয়েকটি, পায়ে ও উরুতে একাধিক ছুরিকাঘাত করা হয়েছে। অতিরিক্ত রক্তক্ষরণে মারা যান তিনি। ঘটনার সময় নিহত আহাদের পরনে শার্ট ও লুঙ্গি ছিল। এতে ধারণা করা হয় তিনি তাঁতীপাড়ার কারো বাসায় বেড়াতে আসতে পারেন। তবে কি কারণে খুনের ঘটনা ঘটেছে, হত্যাকারী কারা তা জানা যায়নি। এ ঘটনায় কোতোয়ালী থানায় মামলা দায়ের করা হয়েছে।